2.4Κινητοποίηση του περιθωρίου για απρόβλεπτες ανάγκες για αναλήψεις υποχρεώσεων

Οι εγκεκριμένες πιστώσεις ανάληψης υποχρεώσεων για τον τομέα 3 στον προϋπολογισμό του 2016 υπερβαίνουν το αντίστοιχο ανώτατο όριο δαπανών και απαιτείται ήδη, μαζί με τον τομέα 4 Η Ευρώπη στον κόσμο, η πλήρης κινητοποίηση (1 530 εκατ. EUR) του μηχανισμού ευελιξίας, σύμφωνα με το άρθρο 11 παράγραφος 2 του κανονισμού για το ΠΔΠ.

Κατά συνέπεια, η κινητοποίηση του περιθωρίου για απρόβλεπτες ανάγκες το 2016 είναι το μόνο διαθέσιμο μέσο για την αντιμετώπιση των πρόσθετων αναγκών που περιγράφηκαν ανωτέρω για τον τομέα 3. Με τη συνεκτίμηση των 9,9 εκατ. EUR σε πιστώσεις ανάληψης υποχρεώσεων που ήταν διαθέσιμα για ανακατανομή από τον Ευρωπαϊκό Οργανισμό Φαρμάκων, η Επιτροπή προτείνει την κινητοποίηση του περιθωρίου για απρόβλεπτες ανάγκες για ποσό ύψους 240,1 εκατ. EUR που θα αντισταθμιστεί πλήρως το 2016 με το αδιάθετο περιθώριο στον τομέα 5, χωρίς να προδικάζεται το περιθώριο ελιγμών για τα μελλοντικά έτη.

Γραμμή του προϋπολογισμού Ονομασία ΠΑΥ 17 03 12 01 H συνεισφορά της Ένωσης στον Ευρωπαϊκό Οργανισμό Φαρμάκων -9 900 000 Σύνολο -9 900 000

3.Τροφοδότηση του Ταμείου Εγγυήσεων για το ΕΤΣΕ: επικαιροποιημένο προφίλ

Η πρόταση της Επιτροπής για παράταση της λειτουργίας του Ευρωπαϊκού Ταμείου Στρατηγικών Επενδύσεων (ΕΤΣΕ) έως το 2020 συνεπάγεται την επικαιροποίηση του προφίλ αναλήψεων υποχρεώσεων που καθορίζεται στον δημοσιονομικό προγραμματισμό: η Επιτροπή προτείνει την προκαταβολική διάθεση 73,9 εκατ. EUR το 2016 για την τροφοδότηση του Ταμείου Εγγυήσεων για το ΕΤΣΕ (άρθρο 01 04 05 του προϋπολογισμού), μέσω της μεταφοράς αυτού του ποσού από τα χρηματοδοτικά μέσα στο πλαίσιο της πτυχής «ενέργεια» της διευκόλυνσης «Συνδέοντας την Ευρώπη» (θέση 32 02 01 04 του προϋπολογισμού).

Το ποσό που πρέπει να διατεθεί προκαταβολικά στο ΕΤΣΕ το 2016 θα επιστραφεί στη ΔΣΕ- Ενέργεια το 2018. Δεν χρειάζεται να τροποποιηθούν οι σχετικές πιστώσεις πληρωμών.

Γραμμή του προϋπολογισμού Ονομασία ΠΑΥ 01 04 05 Τροφοδότηση του ταμείου εγγυήσεων για το ΕΤΣΕ 73 908 000 32 02 01 04 Δημιουργία ενός περιβάλλοντος που να ευνοεί περισσότερο τις ιδιωτικές επενδύσεις σε ενεργειακά έργα -73 908 000 Σύνολο 0

4.λοιπές ρυθμίσεις στις πιστώσεις ανάληψης υποχρεώσεων

Μετά από λεπτομερή ανάλυση των αναγκών, η Επιτροπή προτείνει να μειωθούν οι πιστώσεις ανάληψης υποχρεώσεων κατά 14,7 εκατ. EUR σε επτά γραμμές του προϋπολογισμού:

1,3 εκατ. EUR για το Ευρωπαϊκό Γεωργικό Ταμείο Εγγυήσεων (ΕΓΤΕ) σε συνέχεια της ακύρωσης ορισμένων μέτρων που χρηματοδοτούνται με διαχωριζόμενες πιστώσεις.

1,4 εκατ. EUR για πιλοτικά σχέδια καθώς η περαιτέρω ανάλυση έδειξε ότι δύο από αυτά που περιλαμβάνονται στον προϋπολογισμό του 2016, δεν θα εκτελεστούν δεδομένου ότι εμπίπτουν στο πεδίο εφαρμογής των ήδη υπαρχουσών πρωτοβουλιών στο πλαίσιο του προγράμματος «Ορίζοντας 2020» («Γαλάζια ανάπτυξη» και ιδίως η πρόσκληση υποβολής προτάσεων BG-14-2017 «Παρακολούθηση και εκτίμηση των αποθεμάτων ιχθύων, άλλων πελαγικών ειδών και οικοτόπων, με τη δημιουργία ενός αυτόματου, μη επεμβατικού οπτικοακουστικού συστήματος» - «Monitoring and assessing fish stocks, other pelagic species and habitats with an automated, non-invasive, opto-acoustic system»). Δεδομένης της απουσίας διαθέσιμου περιθωρίου του τομέα 1α Ανταγωνιστικότητα για την ανάπτυξη και την απασχόληση, οι πιστώσεις αναλήψεων υποχρεώσεων που αποδεσμεύτηκαν δεν μπορούν να μεταφερθούν από τον τομέα 2 στον οποίo είχαν καταγραφεί.

0,4 εκατ. EUR για τη συνεισφορά του Ευρωπαϊκού Ταμείου Θάλασσας και Αλιείας (ΕΤΘΑ) στον Εκτελεστικό Οργανισμό για τις Μικρομεσαίες Επιχειρήσεις (EASME) κυρίως λόγω της μείωσης του διοικητικού προϋπολογισμού του Οργανισμού (βραδύτερος ρυθμός προσλήψεων, εξοικονόμηση στα κτίρια και δαπάνες ΤΠ). Το ίδιο ποσό θα μειωθεί σε πιστώσεις πληρωμών (βλ. τμήμα 5.2.1 κατωτέρω).

5 εκατ. EUR για το ΕΤΘΑ στο πλαίσιο της άμεσης διαχείρισης από την ακύρωση της δράσης «Ναύλωση/αγορά σκαφών ελέγχου, αεροσκαφών και ελικοπτέρων για έλεγχο» το 2016. Επίσης, στις πιστώσεις πληρωμών μειώνεται ένα ποσό (βλ. τμήμα 5.2.1 κατωτέρω).

2,9 εκατ. EUR για τη συνεισφορά από τον προϋπολογισμό της ΕΕ για τις δραστηριότητες βιοκτόνων του Ευρωπαϊκού Οργανισμού Χημικών Προϊόντων (ECHA) στο Ελσίνκι. Τα έσοδα από αμοιβές από τη βιομηχανία ήταν μεγαλύτερα από τα προβλεπόμενα με αντίστοιχη μείωση, κατά συνέπεια, της ανάγκης για εξισορροπητική συνεισφορά το 2016. Το ίδιο ποσό θα μειωθεί σε πιστώσεις πληρωμών (βλ. τμήμα 5.2.3 κατωτέρω).

3,8 εκατ. EUR για τις συμφωνίες σύμπραξης βιώσιμης αλιείας, ώστε να αντικατοπτρίζουν την κατάσταση των διαπραγματεύσεων και την εκτίμηση των πιθανών ημερομηνιών έναρξης ισχύος. Επίσης, στις πιστώσεις πληρωμών μειώνεται ένα ποσό (βλ. τμήμα 5.2 κατωτέρω).

Γραμμή του προϋπολογισμού Ονομασία ΠΑΥ 05 08 03 Αναδιάρθρωση των συστημάτων γεωργικών ερευνών -1 250 000 08 02 77 07 Δοκιμαστικό σχέδιο — Βελτιστοποίηση ενός μη επεμβατικού οπτικοακουστικού συστήματος συστοιχίας δοκιμής για τον επιτόπου υποβρύχιο εντοπισμό ιχθύων με τη χρήση πρωτοτύπου UFO με σκοπό την υποστήριξη της διεξαγωγής αξιολογήσεων αποθεμάτων βάσει του ΕΟΠ και την καλύτερη εφαρμογή της οδηγίας-πλαισίου για τη θαλάσσια στρατηγική (ΟΠΘΣ) -200 000 08 02 77 08 Δοκιμαστικό σχέδιο — Ανάπτυξη αυτόματου, μη επεμβατικού οπτικοακουστικού συστήματος συστοιχίας δοκιμής UFO με σκοπό την υποστήριξη της παρακολούθησης της βιοποικιλότητας των ιχθύων και την καλύτερη εφαρμογή δεικτών της οδηγίας-πλαισίου για τη θαλάσσια στρατηγική (ΟΠΘΣ) για την παρακολούθηση σε βασικούς θαλάσσιους τομείς -1 200 000 11 01 06 01 Εκτελεστικός Οργανισμός για τις Μικρομεσαίες Επιχειρήσεις — Συνεισφορά του Ευρωπαϊκού Ταμείου Θάλασσας και Αλιείας (ΕΤΘΑ) -370 000 11 06 62 02 Έλεγχος και εφαρμογή -5 000 000 17 04 07 Ευρωπαϊκός Οργανισμός Χημικών Προϊόντων — Δραστηριότητες στο πεδίο της νομοθεσίας για τα βιοκτόνα -2 870 000 40 02 41 Αποθεματικό για συμφωνίες σύμπραξης βιώσιμης αλιείας -3 830 000 Σύνολο -14 720 000

5.Μείωση των πιστώσεων πληρωμών ως αποτέλεσμα της ετήσιας διαδικασίας της συνολικής μεταφοράς

Η Επιτροπή προτείνει την αναπροσαρμογή του επιπέδου των πιστώσεων πληρωμών για ορισμένες γραμμές του προϋπολογισμού με σκοπό την καλύτερη ευθυγράμμισή τους με τις τελευταίες εκτιμήσεις των αναγκών, βασιζόμενη στην υπόθεση ότι η επανεξισορρόπηση πιστώσεων πληρωμών μεταξύ των γραμμών του προϋπολογισμού που ζητήθηκε χωριστά από την Επιτροπή στο πλαίσιο της λεγόμενης «συνολικής μεταφοράς» (DEC 23/2016) θα γίνει δεκτή από το Ευρωπαϊκό Κοινοβούλιο και το Συμβούλιο.

Η συνολική μείωση (7 286,8 εκατ. EUR) στο επίπεδο των πιστώσεων πληρωμών που ζητείται στο παρόν ΣΔΠ αφορά κυρίως τον τομέα 1β και, σε μικρότερο βαθμό, τους τομείς 2 και 3, καθώς και το αποθεματικό επείγουσας βοήθειας.